L 248/28 Jurnalul Oficial al Uniunii Europene 22.9.2009 I (Acte adoptate în temeiul Tratatelor CE/Euratom a căror publicare nu este obligatorie) DECIZII COMISIE DECIZIA COMISIEI din 21 octombrie 2008 privind investiția municipalității Rotterdam în complexul Ahoy [măsura de ajutor de stat C 4/08 (ex N 97/07, ex CP 91/07)] [notificată cu numărul C(2008) 6018] (Numai textul în limba olandeză este autentic) (Text cu relevanță pentru SEE) (2009/713/CE) COMISIA COMUNITĂŢILOR EUROPENE, având în vedere Tratatul de instituire a Comunității Europene, în special articolul 88 alineatul (2) primul paragraf, având în vedere Acordul privind Spaţiul Economic European, în special articolul 62 alineatul (1) litera (a), după ce părțile interesate au fost invitate să îşi prezinte obser- vațiile în conformitate cu dispozițiile menționate anterior (!) și ținând seama de observațiile acestora, întrucât: . PROCEDURĂ Înainte de notificarea oficială a acordării ajutorului de stat, la 20 decembrie 2006, a avut loc întâlnirea dintre Comisie și autoritățile olandeze, în scopul discutării investiției efectuate de municipalitatea Rotterdam în complexul Ahoy. Ca urmare a acestei întâlniri, autoritățile olandeze au trimis notificarea oficială a investiției, prin scrisoarea din 22 februarie 2007, care a fost înregistrată la Comisie în aceeaşi zi. La 22 martie 2007, într-un caz conex (CP 91/07), Comisia a primit o plângere comună din partea Mojo Concerts BV (,Mojo”) şi Amsterdam Music Dome () JO C 68, 13.3.2008, p. 14. Exploitatie BV (,„Music Dome”), cu privire la investiția planificată în complexul Ahoy, dar care se referea de asemenea şi la alte tranzacții efectuate de municipalitate, şi anume la privatizarea exploatării Ahoy Rotterdam NV (denumit în continuare „operator”) şi închirierea complexului Ahoy către operator, după privatizare. La 14 septembrie 2007 și 5 octombrie 2007, Mojo și Music Dome au înaintat câteva cereri suplimentare. Prin scrisoarea din 16 aprilie 2007, Comisia a solicitat autorităților olandeze să emită observaţii cu privire la plângerea menționată anterior. Autorităţile olandeze au înaintat observațiile la 20 iunie 2007. La 10 august și 16 noiembrie 2007, Comisia a solicitat în scris autori- tăţilor olandeze furnizarea unor informaţii suplimentare. Autorităţile olandeze au înaintat informațiile supli- mentare în cauză la 17 septembrie, 15 noiembrie şi 7 decembrie 2007. Prin scrisoarea din 30 ianuarie 2008, Comisia a informat Țările de Jos cu privire la decizia acesteia de inițiere a procedurii stipulate în articolul 88 alineatul (2) din Tratatul CE, cu privire la măsura notificată. La 12 februarie 2008, membrii Comisiei s-au întâlnit cu autoritățile olandeze. Prin scrisoarea din 15 februarie 2008, autoritățile olandeze au confirmat faptul că decizia Comisiei din 30 ianuarie 2008 nu conţinea informații confidențiale. Prin urmare, decizia a fost